Layla

„Layla“ je skladba, ktorú napísal Eric Clapton a Jim Gordon, a ktorá bola pôvodne vydaná ich skupinou Derek and the Dominos ako trinásta skladba z ich albumu Layla and Other Assorted Love Songs (november 1970). Je považovaná za jednu z rockových ľúbostných piesní, známa jej nezameniteľnou gitarovou figúrou, ktoré hrali Eric Clapton a Duane Allman a klavírnou coda, ktorá je v druhej polovici skladby. Tieto skvelé kontrastné chody boli samostatne zložené Claptonom a Gordonom.

Skladba bola inšpirovaná klasickou perzskou poéziou Layla and Majnun od básnika Nizámí Gandževího, ktorej kópiu dal Ian Dallas Claptonovi. Kniha je príbeh o mladom mužovi, ktorý sa beznádejne zamiloval do krásnej, ale nedosiahnuteľnej ženy, a ktorý zbláznel, pretože sa s ňou nemohol oženiť. Vo svojej autobiografii Clapton uvádza, „Ian Dallas mi rozprával príbej Layly a Majnuna, v ktorom mladý muž Majnun sa vášnivo zamiluje do krásnej Layly, ale jej otec mu zakáže oženiť sa s ňou a stáva sa šialeným túžbou po nej.“

Skladba „Layla“ nebola počas jej pôvodného vydania úspešná. Bola však pozitívne hodnotená kritikmi a je často považovaná za jednu z najlepších rockových skladieb všetkých čias. Dve verzie dosiahli úspech v hudobných rebríčkoch, prvá v roku 1972 a druhá (bez klavírnej coda) o 20 rokov neskôr ako akustická "unplugged" verzia hraná Claptonom. V roku 2004 sa skladba „Layla“ umiestnila na 27. mieste v zozname Rolling Stone’s 500 Greatest Songs of All Time časopisu Rolling Stone a akustická verzia vyhrala v roku 1993 cenu Grammy v kategórii Best Rock Song.

Zostava
Originálna verzia
Eric Clapton – hlavný spevák, sólová gitara, rytmická gitara, akustická gitara
Duane Allman – sólová gitara, slide gitara
Jim Gordon – bicie, perkusie, klavír
Carl Radle – basová gitara
Bobby Whitlock – organ, klavír, sprievodný spev

Verzia "Unplugged"
 Eric Clapton – akustická sólová gitara, hlavné vokály
 Ray Cooper – perkusie
 Nathan East – akustická basová gitara, sprievodný spev
 Andy Fairweather Low – akustická rytmická gitara
 Steve Ferrone – bicie
 Katie Kissoon – sprievodný spev
 Chuck Leavell – klavír
 Tessa Niles – sprievodný spev

Pozície v rebríčkoch

Referencie

Externé odkazy
 [ Allmusic recenzia skladby "Layla"]
 "Layla" text piesne

Zdroj

Single z 1970
Single z 1972
Single z 1980
Single z 1982
Piesne Erica Claptona
Rockové balady